Ehdotus Euroopan parlamentin ja neuvoston direktiivi tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) /* KOM/2001/0012 lopull. - COD 2001/0018 */



Virallinen lehti nro 154 E , 29/05/2001 s. 0112 - 0113



Ehdotus EUROOPAN PARLAMENTIN JA NEUVOSTON DIREKTIIVI Tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) (komission esittämä) PERUSTELUT Johdanto ja asiayhteys Pentabromidifenyylieetteri (5-BDE) on bromattu palonestoaine, jota käytetään lähes yksinomaan kalusteissa ja verhoilussa käytettävän joustavan polyuretaanivaahdon valmistukseen. Se kuuluu kymmenen aineen muodostamaan polybromidifenyylieettereiden ryhmään. Markkinoilla on kolme palonestonaineena käyttävää polybromidifenyylieetteriä. Kaksi muuta ainetta ovat 10-BDE ja 8-BDE, joita käytetään muissa sovelluksissa kuin polyuretaanivaahdossa. Ehdotetulla direktiivillä otettaisiin käyttöön 5-BDE:n markkinointia ja käyttöä koskevia yhdenmukaisia säännöksiä. 5-BDE:n aiheuttamaa ympäristöriskiä on arvioitu olemassa olevien aineiden vaarojen arvioinnista ja valvonnasta annetun neuvoston asetuksen (ETY) N:o 793/93 mukaisesti. Riskinarvioinnissa todettiin, että olisi vähennettävä ympäristöriskiä, joka aiheutuu valmistettaessa ja käytettäessä 5-BDE-yhdistettä sisältävää polyuretaanivaahtoa. Myrkyllisyyttä, ekomyrkyllisyyttä ja ympäristöä käsittelevän tiedekomitean (CSTEE) 4. helmikuuta 2000 antamassa lausunnossa vahvistetaan 5-BDE:n arvioinnista saadut tulokset, joiden mukaan riskejä on tarpeen vähentää ympäristön suojelemiseksi. Lisäksi komitea vahvisti 19. kesäkuuta 2000 antamassaan lausunnossa huolestumisensa lasten altistumisesta 5-BDE:lle imetyksen yhteydessä ja siitä, että äidinmaidossa havaittu 5-BDE-pitoisuuksien nousu voi johtua yhdisteen toistaiseksi tunnistamattomasta käytöstä. Komissio antoi xx. xxkuuta 2001 asetuksen (ETY) 793/93 mukaisen suosituksen vaarojen rajoittamisstrategiasta, jolla rajoitetaan 5-BDE:n ja 5-BDE:tä sisältävien tuotteiden markkinointia ja käyttöä, jotta polyuretaanivaahtojen tuotannosta ja käytöstä ympäristölle aiheutuvia vaaroja voitaisiin torjua. Se myös suositteli, että kaikissa toimenpiteissä otettaisiin huomioon lasten altistuminen maidon kautta. Riskinarvioinnin ja asetuksen (EEC) 793/93 mukaisesti suositetun riskienrajoittamisstrategian pohjalta sekä ottaen huomioon ennalta varautumisen periaatteen (komission tiedonanto ennalta varautumisen periaatteesta KOM(2000) 1 lopullinen) komissio ehdottaa 5-BDE:n ja 5-BDE:tä sisältävien tuotteiden markkinoinnin ja käytön rajoittamista. Kaupallisesti saatavilla olevat teknisen laadun difeenyylieetterit ovat sekoituksia, ja ne sisältävät molekyylejä, joissa on eri määrä bromiatomeja. 5-BDE:tä on pieninä pitoisuuksina myös teknisen laadun oktabromidifenyylieetterissä (8-BDE). Oktabromidifenyylieetteriin (tekninen laatu) mahdollisesti liittyviä riskejä arvioidaan parhaillaan asetuksen (ETY) 793/93 mukaisesti, ja arvioinnin valmistuttua voidaan tarvittaessa suositella sitä koskevia riskien rajoittamiseen tähtääviä toimenpiteitä. Käytettävissä on analyysimenetelmiä, esimerkiksi kaasukromatografia-massaspektrometria, joilla 5-BDE:tä voidaan mitata, ja näillä menetelmillä voidaan myös erottaa toisistaan teknisen laadun 8-BDE ja 5-BDE. Ehdotuksen perustelut ja toissijaisuusnäkökohdat Mitkä ovat ehdotuksen tavoitteet suhteessa yhteisön velvoitteisiin- Tavoitteena on sisämarkkinoiden toiminnan turvaaminen sekä ihmisten terveyden ja ympäristön suojelu ottamalla huomioon riskinarvioinnin löydökset. Minkälaisiin toimiin yhteisö voi ryhtyä- Ainoa mahdollinen toimintatapa on ehdottaa, että direktiiviä 76/769/ETY muutetaan 24. kerran. Tarvitaanko yhtenäisiä sääntöjä- Eikö riitä, että säädetään tavoitteet, joiden saavuttamisesta jäsenvaltioiden on huolehdittava- Ehdotetulla 24. muutoksella vahvistetaan yhdenmukaiset 5-BDE:tä koskevat säännöt sisämarkkinoiden turvaamiseksi. Sillä taataan myös terveyden- ja ympäristönsuojelun korkea taso. Ehdotettu 24. muutos on ainoa keino saavuttaa nämä tavoitteet. Pelkkä tavoitteiden asettaminen ei riittäisi. Ehdotuksen tarkoitus Asetuksen (ETY) 793/93 mukaisesti toteutetussa vaarojen arvioinnissa on todettu 5-BDE:n riskit ja ehdotettu strategiaa. Komission ehdotuksella toteutetaan yhdenmukaisesti asetuksessa (ETY) 793/93 tarkoitettu vaarojen rajoittamiseksi tarvittava toimintaperiaate ja estetään sisämarkkinoiden pirstoutuminen jäsenvaltioiden yksipuolisten toimien seurauksena. Kustannukset ja hyödyt Kustannukset Ehdotettu direktiivi aiheuttaa todennäköisesti hyvin vähäisiä ongelmia teollisuudelle tai kaupalle. Sekä teknisesti että taloudellisesti sopivia vaihtoehtoisia palonestoaineita on saatavilla. Kustannukset ovat merkityksettömiä sekä tarkasteltaessa kertaluonteisia uudelleensuunnittelukustannuksia että verrattaessa vuosikustannuksia kyseisten toimialojen liikevaihtoon. Hyödyt Ehdotuksen hyötynä on sisämarkkinoiden turvaaminen sekä terveyden ja ympäristön suojeleminen. Ehdotus ei lisää palovaaraa tai ympäristölle aiheutuvaa vaaraa, sillä sopivia vaihtoehtoisia palonestoaineita on saatavilla. Suhteellisuus Ehdotetun 24. muutoksen tuomat edut koskevat yhtenäismarkkinoita sekä terveyden ja ympäristön suojelua. Nämä saavutetaan alhaisin kustannuksin. Asiantuntijoiden kuuleminen valmisteltaessa ehdotusta 24. muutokseksi Ehdotusta valmisteltaessa järjestettiin kokouksia, joissa kuultiin jäsenvaltioiden ja teollisuuden asiantuntijoita. Teollisuutta edusti Euroopan kemianteollisuuden neuvosto (CEFIC). Yhdenmukaisuus perustamissopimuksen kanssa Ehdotuksen tarkoituksena on turvata sisämarkkinoita ja samalla taata kuluttajien terveyden ja ympäristön suojelun korkea taso, ja näin ollen se on perustamissopimuksen 95 artiklan 3 kohdan mukainen. Euroopan parlamentin sekä talous- ja sosiaalikomitean kuuleminen Perustamissopimuksen 95 artiklan mukaisesti sovelletaan yhteispäätösmenettelyä Euroopan parlamentin kanssa. Talous- ja sosiaalikomiteaa on kuultava. 2001/0018 (COD) Ehdotus EUROOPAN PARLAMENTIN JA NEUVOSTON DIREKTIIVI Tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen [1], [1] EYVL C , , s. . ottavat huomioon talous- ja sosiaalikomitean lausunnon [2], [2] EYVL C , , s. . noudattavat perustamissopimuksen 251 artiklassa määrättyä menettelyä [3], [3] EYVL C , , s. . sekä katsovat seuraavaa: (1) EY:n perustamissopimuksen 14 artiklan mukaisesti on luotava alue, jolla ei ole sisäisiä rajoja ja jolla taataan tavaroiden, henkilöiden, palvelujen ja pääomien vapaa liikkuvuus. (2) Pentabromidifenyylieetterin (5-BDE) aiheuttamaa ympäristöriskiä on arvioitu olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93 [4] mukaisesti. Riskinarvioinnissa todettiin, että 5-BDE-yhdisteen ympäristölle aiheuttamaa vaaraa olisi vähennettävä. Myrkyllisyyttä, ekomyrkyllisyyttä ja ympäristöä käsittelevän tiedekomitean (CSTEE) 4 päivänä helmikuuta 2000 antamassa lausunnossa vahvistettiin 5-BDE-yhdisteen arvioinnista saadut tulokset, joiden mukaan riskejä on tarpeen vähentää ympäristön suojelemiseksi. Lisäksi komitea vahvisti 19 päivänä kesäkuuta 2000 antamassaan lausunnossa huolestumisensa lasten altistumisesta 5-BDE-yhdisteelle imetyksen yhteydessä ja siitä, että äidinmaidossa havaittu 5-BDE-pitoisuuksien nousu voi johtua yhdisteen toistaiseksi tunnistamattomasta käytöstä. [4] EYVL L 84, 5.4.1993, s. 1. (3) Komissio on asetuksen (ETY) 793/93 mukaisesti antanut suosituksen [5] 5-BDE-yhdistettä koskevasta riskien rajoittamisstrategiasta, jossa rajoitetaan yhdisteen markkinointia ja käyttöä ympäristölle aiheutuvien vaarojen torjumiseksi. Komissio suositteli myös, että kaikissa toimenpiteissä otettaisiin huomioon lasten altistuminen maidon kautta. [5] EYVL C , , s. . (4) Terveyden ja ympäristön suojelemiseksi olisi kiellettävä 5-BDE-yhdisteen käyttö ja markkinoille saattaminen sekä 5-BDE-yhdistettä sisältävien tuotteiden markkinoille saattaminen. (5) Kaupallisesti saatavilla olevat teknisen laadun difeenyylieetterit ovat sekoituksia, ja ne sisältävät molekyylejä, joissa on eri määrä bromiatomeja. Teknisen laadun oktabromidifenyylieetterissä (8-BDE) on pääasiassa 8-BDE- ja 10-BDE-yhdistettä, ja se sisältää myös 5-BDE-yhdistettä. Oktabromidifenyylieetteriin mahdollisesti liittyviä riskejä arvioidaan parhaillaan asetuksen (ETY) 793/93 mukaisesti. Riskinarviointi ei ole vielä valmistunut, ja vaikka myöhemmin voidaan tarvittaessa suositella yhdistettä koskevia riskien rajoittamiseen tähtääviä toimenpiteitä, nyt annettavan ehdotuksen ei pitäisi koskea teknisen laadun 8-BDE-yhdistettä. (6) Käytettävissä on tavanomaisia analyysimenetelmiä, esimerkiksi kaasukromatografia-massaspektrometria, joilla voidaan havaita 5-BDE-yhdiste yli 0,1 prosentin pitoisuuksina. Näillä menetelmillä voidaan erottaa toisistaan teknisen laadun 8-BDE- ja 5-BDE-yhdisteet. (7) Tätä direktiiviä sovelletaan rajoittamatta niiden yhteisön säännösten soveltamista, joilla vahvistetaan työntekijöiden suojelun vähimmäisvaatimukset; kyseiset säännökset sisältyvät toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettuun neuvoston direktiiviin 89/391/ETY [6] ja siihen perustuviin erityisdirektiiveihin, erityisesti työntekijöiden suojelemisesta syöpäsairauden vaaraa aiheuttaville tekijöille altistumiseen työssä liittyviltä vaaroilta 28 päivänä kesäkuuta 1990 annettuun neuvoston direktiiviin 90/394/ETY (kuudes direktiivin 89/391/ETY 16 artiklan 1 kohdassa tarkoitettu erityisdirektiivi) [7] sekä työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä annettuun neuvoston direktiiviin 98/24/EY, [6] EYVL L 183, 29.6.1989, s. 1. [7] EYVL L 196, 26.7.1990, s. 1. OVAT ANTANEET TÄMÄN DIREKTIIVIN: 1 artikla Muutetaan direktiivin 76/769/ETY liite I tämä direktiivin liitteen mukaisesti. 2 artikla Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2002 [yhden vuoden kuluttua sen voimaantulosta]. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä heinäkuuta 2003 [18 kuukauden kuluttua tämän direktiivin voimaantulosta]. Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä päivänä kuuta . Euroopan parlamentin puolesta Neuvoston puolesta Puhemies Puheenjohtaja LIITE Lisätään seuraava kohta [XX] direktiivin 76/769/ETY liitteeseen I: "[XX] difeenyylieetteri, pentabromidijohdannainen C12H5Br5O // 1. Ei saa saattaa markkinoille tai käyttää aineena tai valmisteen ainesosana yli 0,1 massaprosentin pitoisuuksina. 2. Tuotteita tai niiden palonestoainetta sisältäviä osia ei saa saattaa markkinoille, jos ne sisältävät tätä ainetta yli 0,1 massaprosentin pitoisuuksina. 3. Poikkeuksena näitä säännöksiä ei sovelleta teknisen laadun oktabromidifenyylieetteriin, jos se sisältää vähemmän kuin 5 massaprosenttia difenyylieetterin pentabromidijohdannaista."